Diari Oficial de la Generalitat Valenciana


Sumari del DOGV 5890, del 11-11-2008 (2008/13869)

RESOLUCIÓ de 3 de novembre de 2008, de la Direcció General d'Avaluació, Innovació i Qualitat Educativa i de la Formació Professional, per la que es resol la convocatòria dels Premis 2008 de la Comunitat Valenciana a materials didàctics, modalitat B, dirigits a l'atenció educativa de l'alumnat immigrant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5890

Data del DOGV
:   11-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13231


Data del document
:   03-11-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * material d'ensenyament
    * immigració
    * educació preescolar
    * mètode pedagògic
    * distinció honorífica
    * ensenyament primari
    * integració dels migrants
    * ensenyament secundari
    * premi cultural

RESOLUCIÓ de 3 de novembre de 2008, de la Direcció General d'Avaluació, Innovació i Qualitat Educativa i de la Formació Professional, per la que es resol la convocatòria dels Premis 2008 de la Comunitat Valenciana a materials didàctics, modalitat B, dirigits a l'atenció educativa de l'alumnat immigrant. [2008/13030]  
Per Orde de 22 d'abril de 2008, de la Conselleria d'Educació, publicada en el Diari Oficial de la Comunitat Valenciana de 8 de maig, es van convocar els Premis 2008 de la Comunitat Valenciana a materials didàctics dirigits a l'atenció educativa de l'alumnat immigrant.  
En compliment del que disposen les bases octava i novena de l'annex II de l'Orde, s'ha reunit el Jurat de Selecció constituït a l'efecte, el qual, una vegada realitzat el procés de selecció, a través del Servici d'Innovació i Qualitat Educativa, ha elevat davant de la directora general d'Avaluació, Innovació i Qualitat Educativa i de la Formació Professional la seua proposta per a la concessió dels premis.  
Estudiada esta proposta i d'acord amb la disposició final primera de la citada Orde, per delegació del conseller, resolc:  
Primer  
Concedir els Premis 2008 de la Comunitat Valenciana a materials didàctics dirigits a l'atenció educativa de l'alumnat immigrant, als treballs que figuren en l'annex d'esta resolució, especificant els noms dels autors i les dotacions econòmiques corresponents, per un import total global de 39.000 euros, a càrrec de la línia T6968000 del programa 421.50, capítol IV, del pressupost de la Generalitat de l'any 2008.  
Segon  
El pagament de l'import corresponent als Premis es farà conforme disposa l'apartat deu de l'annex II de l'Orde de 22 d'abril de 2008, de la Conselleria d'Educació.  
Tercer  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener, i 10, 14 i 46 de la Llei Reguladora de la Jurisdicció Contenciosa Administrativa, la present Resolució, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar des de l'endemà al de la seua publicació.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà al de la seua publicació.  
València, 3 de novembre de 2008.- La directora general d'Avaluació, Innovació i Qualitat Educativa i de la Formació Professional: Mª Auxiliadora Hernández Miñana.  
ANNEX / ANEXO  
MODALITAT B - MATERIALS DIDÀCTICS DIRIGITS A L'ATENCIÓ EDUCATIVA DE L'ALUMNAT IMMIGRANT PREMIATS   
/ MODALIDAD B - MATERIALES DIDÁCTICOS DIRIGIDOS A LA ATENCIÓN EDUCATIVA DEL ALUMNADO INMIGRANTE PREMIADOS   
